作者:陳彥章妻
標題:沁園春
內容:記得爺爺，說與奴奴，陳郎俊哉。笑世人無眼，老夫得法，官人易聘，國士難媒。印信乘龍，夤綠葉鳳，選似揚鞭選得來。果然是，西雍人物，京樣官坯。送郎上馬三杯。莫把離愁惱別懷。那孤燈只硯，郎君珍重，離愁別恨，奴自推排。白髮夫妻，青衫事業，兩句微吟當折梅。彥章去，早歸則個，免待相催。